Piiblikohvik
Tere tulemast taas Piiblikohvikusse!
Täna on mul külas üks huvitav abielupaar -
Sari ja Leo Louhivaara.
- Tere tulemast saatesse! - Aitäh!
- Laulate gospelit, evangeeliumi,
ja räägite häid sõnumeid Jeesusest.
Maailmas on palju muusikat.
Miks valisite andekate muusikutena just sellised laulud?
Sari, mis paneb su südame Jeesusest laulma?
- Süda tahab Jeesusest laulda seepärast,
et see on mu elus esikohal ja tahan sellest ka teistele rääkida.
- Kas sinul on sama põhjus, Leo?
- Olen jõudnud elu jooksul kõik muusikastiilid läbi proovida
ning oma isikliku pääsemise tõttu on laulud Jeesusest
muutunud tähtsaks, sest see on mu elu sisu.
Varem lauldud laulud jäid õhku rippuma,
nii kaunid kui nad ka olid.
Isikliku pääsmiskogemuse tõttu tahan laulda tõelisest armastusest.
- Rääkige, kuidas teile usuasjad avanesid?
Milline on sinu lugu, Sari?
- Ma ei oska öelda täpset päeva ega tundi, millal usule tulin,
kuid pärast leerikooli hakkas see mind rohkem huvitama.
Sealt sai teadmisi juurde, kuigi huvitusin vaimseist asjust varemgi
ja käisin kirikus.
Seejärel hakkasin lugema vaimseid ajalehti ja raamatuid
ning kuulasin rohkem vaimset muusikat.
See hakkas üha paremini tunduma ning õigena ja reaalsena näima,
et tahtsin sellega oma elu siduda.
Teiseks mõtlesin, kuhu ma lähen, kui suren.
Tahtsin pääseda taevasse, kuhu ka teised sõbrad teel olid.
Muusikakeskkoolis käies tuli usule ka palju teisi noori,
seal oli tol ajal ärkamine.
- Kas mõni inimene aitas otsustada või tuli see iseseisvalt?
- Oli ka teisi usklikke tüdrukuid, kellega rääkisime
ja hakkasime käima vaimsetel üritustel.
Hakkasin lihtsalt Jeesuse teed käima, sain õpetust
ja imesin endasse kõik, mida jumalateenistustel kuulsin,
mida Pohjanmaal tol ajal pakuti.
- Meil kõigil on veidi erinev tee usule,
kuigi usu sisu on sama. Milline oli sinu tee, Leo?
- Olin seotud kergema muusikaga.
Koduse pärandi tõttu olid need teemad mulle tähtsad.
kuid tahtsin teadlikult oma rada käia.
Võin öelda, et ei saanud kunagi rahu ega saanud neist mõtteist lahti.
Mida raskemaks elu läks, seda tugevamaks muutus Jumala hääl.
Pidin kogema mitmeid katsumusi, torme ja sisemist pankrotti,
enne kui olin valmis mõistma ja mürinaga usule tulema.
Minu usule tulek oli väga konkreetne ja võimas.
Jumal otsustas minu puhul nii tegutseda
ja anda sellise imelise asja, et pärast 20 aastat
kerge muusika tegemist ja konkreetselt Kristuse kohtamist,
sain anda Jeesusele loa oma ellu astuda.
Olin valmis oma vana elu jätma ja musta auku hüppama,
teadmata, mis mind ees ootab.
Teame, et inimmeel seda välja ei mõtle.
Keegi ei saa ise otsustada, kuna siin on tegu elatise
ja teiste suurte asjadega.
Jumal andis väe ja olin valmis hüppama.
Ta ütleb, et on meiega iga päev
ja seda Ta on ka teinud.
- Olete mõlemad ka muusikat õppinud ja see on noorest peale teid saatnud.
Kui te tänapäeval esinete, kuidas see peamiselt korraldub?
- Meil on kontserte kogudustes, kirikutes
ja vaimulikel üritustel, kus laulame, tunnistame
ja Leo jagab ka meeleldi evangeeliumisõna.
Kutseid tuleb ka eraüritustele, täiesti erinevates kogudustes.
- Kas on üritusi, kuhu lähete eriti hea meelega?
- Kui saame kutse sünnipäevale või mälestusteenistusele.
Viimane on küll raske sündmus, kuid peame siiski mõtlema
positiivsele poolele ja võimalusele kuulutada evangeeliumi
mõne inimgrupi seas, kellele see teema on võõras.
Vahel kutsutakse ka ateistide juurde.
- Erilised väljakutsed? - Just nimelt.
Ka siis võib mõista kirjasõna, et Ta on kõik hästi teinud
ja asetanud meie südameisse igaviku.
Ka kiviseima jumalasalgaja südames võib midagi liigutada.
Sellistes olukordades tuleb ette imelisi ja erilisi juhtumeid.
See on nii tõsi - meie südameis on igavik, mida inimene igatseb.
- Ja igaüks mõtleb nendele küsimustele?
- Jah. Mingis elustaadiumis kindlasti.
- Ka see on väljakutse, et teete seda tööd abielupaarina.
Kõik abieluinimesed teavad, et on argipäev ja inimsuhted,
kus üks teritab teist.
Kas selles on ka teile eriline väljakutse?
Mida arvad, Sari?
- Meil on selja taga viis aastat ühist teed
ja kogen seda äärmiselt positiivsena.
On imeline, et käime otsekui ettevalmistatud sammudes.
Issand on valmistanud meile tee ja meie käime seda.
Muidugi on meil argipäev, kus oleme teineteisele peegliks.
Koduses argielus toimub ihumist ehk rohkem,
kuid tööreisile minnes sujub kõik hästi.
See on lihtne ja hea ning tundub omasena.
Algusaegadel muidugi vajasime rohkem paindlikkust ja vastutulelikkust,
kui ei olnud veel rutiini, kuigi me seda taotlesime.
Samas põksus meie süda evangeeliumile
ja et saame jagada seda helidega. See ühendas meid imeliselt.
Ja muidugi saadab kõike palve.
- Ühiseks nimetajaks on usk? - Täpselt nii.
- Räägime veidi teie muusikast. Leo on teinud varem kaks plaati
ja nüüd on teil kaks ühist plaati.
Kuulates jääb kõrva, et laulate palju
klassikalisi, sügavaid, kõnetavaid vaimulikke laule.
Kas olete valinud need mingil erilisel põhjusel?
- Jah. Jumal on andnud mulle evangelisti südame,
levitada seda lauldes, ja seepärast tahan laulda laule,
kus räägitakse Päästjast, Vabastajast, Andeksandjast,
et need küsimused ei jääks õhku ja inimestele mõistatuseks,
millega on tegemist.
Oleme ka kogenud, kuigi kogemustest ei peaks liialt sõltuma,
et inimesed annavad tagasisidet just neile lauludele,
kus Vabastaja hääl ühel või teisel moel puudutab.
Just need laulud teevad inimestes tööd ka muusika kaudu.
- Mina kuulan teie laule peamiselt autot juhtides.
Viimati olen kuulanud plaati "Sulle laulan austust".
Need on võimsad laulud, mida ei saa endast väljaspool laulda
ja lihtsalt esineda.
Need läbistavad kindlasti ka laulja enda südame, või kuidas?
- Just. Me ei käi esinemas. See ei ole meie teema.
Tahame oma lauludega rääkida kaitsest, usaldusest, armastusest
ja usust, mis on kättesaadav igale inimesele.
Tahame lauldes seda edastada ja vahel osutadagi
konkreetsetele laulusõnadele, et inimesed selle vastu võtaksid.
See, mis on oma südamel, otsustab laulude valiku
ja nii saame tihti tagasisidet, et need on ka teistele meeldinud.
- Kui oleme mõnel koosolekutesarjal ja seal on ka jutluseosa,
või kui viimasena räägib evangelist, tahame olla ärkvel ja tundlikud,
kuulata, mida räägitakse, et kõik sujuks ja me mööda ei laulaks.
Tahame austada üksteist.
Ka see on üks mu sõnumeid, et austaksime teineteist,
tunnetaksime ja oleksime ärkvel selle suhtes,
mida teised räägivad või laulavad, et moodustuks pärlikee,
mis teeniks Jumala riiki.
- Kas vahel juhtub, et planeeritud on ühed laulud,
ja kohale jõudes tekib mõte, et plaani tuleb muuta.
- Mina vastan sellele: kogu aeg.
Meil on alati programm. Vaatame koos läbi,
mis laule ja mis teemat tahame ning kohal olles võtame midagi muud.
Leo on väga tundlik õigete laulude valimisel.
Mina püüan sellega kaasas käia.
Oleme saanud vahetatud laulude kohta ka tagasisidet -
loodeti kuulda just seda laulu ning see puudutas ja tervendas.
Need vahetused ei ole mööda läinud, vaid on olnud täpselt õiged.
Programm on elav, isegi kui kõik on valmis mõeldud, ei pruugi see toimida.
- Sari imestas mu üle alguses, kui olime teinud täpse plaani
ja mina sosistasin et võtame teise laulu.
Nüüd oskab ka Sari juba ette lisalaule kõrvale panna,
et sellistes olukordudes oleks valikuvõimalusi.
Mul on tavaliselt ees mitmeid noote ja tekste
ning mõni neist lihtsalt kerkib esile.
Mingi sisemine hääl juhatab õige laulu.
See on väga loomulik, see ei toimu mingis erilises sfääris.
See toimub siin ja praegu ning see on väga selge.
- Siin on sõnumi poolest kõik tugevad ja traditsionaalsed laulud,
kuid kas mõni neist on teile kuidagi eriliselt armas?
- Minule meeldib vana tuttav "On arm nii suur ja auline,
see muutis minu südame."
Mu elus pole olnud alati esikohal Jeesuse järgimine,
vaid pigem kõik muu.
Tahan kõigile kinnitada, et see arm tõepoolest
muudab inimese südame.
- See on kolmas laul plaadil "Sulle laulan austust".
See räägib Jumala armastusest.
- Kui räägime Jumala armust, tahaksin kirjeldada seda kui vett,
mis voolab nii sügavale alla, et jõuab iga inimeseni.
Keegi pole nii sügaval, et sinna arm ei ulatuks.
Arm on nii võimas ja suur asi, et me ei mõistagi seda tervikuna.
- Ka see lähtub teie endi elust, kuna olete seda ise kogenud?
- Just.
- Kas on veel mõni laul, mis on eriliselt armas?
- "Armastus on and me Jumalalt", mis on Pekka Simojoki laul.
- See on 7. laul plaadil "Mu õnn on Sinus".
- Miks see sulle kõige armsam on?
- Laul räägib sellest, et me ei ole keegi,
kui meil ei ole armastust.
Ilma selleta oleme tühjad ja meil pole midagi anda,
meil pole mingi mõtet ega tähendust.
Jumala antud armastus on midagi rohkemat,
kui inimmeel mõista suudab.
- Kas pole nii, et see sõnagi on meie päevil odavam.
Armastus võib olla mis tahes asi, kuid vajame midagi,
mis oleks võimas ja tugev.
- Jah, õiget, tõelist armastust.
- Tänapäeval nimetatakse armastuseks mida tahes,
igaüks oma arusaamist mööda.
Minu meelest on see just kahesuunaline armastus.
Jumal annab oma armastuses armu ja pääste Jeesuses Kristuses.
Kui Jumal oma armastuse tööd ei jätka,
kas inimene hakkaks üldse evangeeliumisõna levitama?
- Armastus pärineb Jumalalt, mitte meist?
- Täpselt nii. Jumalalt pärineb absoluutne armastus,
ja kui Ta seda jagab, võime näha ka enda ümber
ka lähedaste häda ja vajadusi ning päästevajadust
igale igavikuhingele.
- Räägime veel lauludest.
On väga palju traditsioonilisi laule Jumala kiituseks.
Plaati tehes valite 13-14 laulu. Kuidas oskate just õiged valida?
Kas need lähtuvad oma eluolukordadest?
- Meil on programmides valmis laule
ja need tõusevad oma elust, nii minu kui Leo elust.
Oleme neid ise kogenud ja tekstid puudutavad meid.
Pakume neid plaadifirmale, kuid neil on ka oma nägemus.
Tihti meie valikut siiski aktsepteeritakse.
- Ringi reisides laulame mõnda laulu ja küsitakse, kas seda ka plaadil on.
Ütleme, et veel mitte, kuid loodetavasti järgmisel on.
Jälgime veidi ka inimeste vajadusi ja soove.
Saame teada, millised laulud neile olulised on
ja püüame pakkuda neid järgmisel plaadil.
- Kas pole nii, et mõnes olukorras sobib ja räägib üks laul,
ja teises olukorras on seda võimatu laulda.
Kui keegi on mingis olukorras murtud ja kurb,
ei sobi sinna kõik laulud. - Täpselt nii.
Rääkisime erinevatest olukordadest, kus laulud muutuvad,
ja mitte niisama, vaid loodetavasti Jumala Vaimu juhatusel.
Vajame tundlikkust, kõik laulud alati ei sobi.
- Olen ka oma elus märganud, et mõnel üritusel
ma ei saagi midagi erilist jutlusest, aga kui laulma hakatakse,
läheb see sügavale südamesse.
- Muusikas on Jumala Vaim, mis liigub inimeste kaudu.
Kui Jumala Vaim valdab mingi hetke ja inimesed,
on seal rohkem, mida jagada.
- Kas pole tore laulda laule, millel on tähendus ja eesmärk?!
Vahel kuuleb laule, mis on nii tühjad,
ja kahjuks kuuleb vahel ka tühje vaimulikke laule.
Seal ei ole midagi, millest kinni haarata.
- Võime kogeda isegi naudingut, kui laulus on sõnum,
mis on nii väärtuslik ja oluline, et see lausa põletab sees
ning sunnib end jagama.
- Vahel oleks nagu mullis ja kui üritus on möödas,
mull nagu lõhkeks ja tekib tühjus.
Nii hea on olla, kui saab jagada sõnumit Jeesusest Kristusest.
- Räägite mõlemad sõnumist.
Mis on teie sõnum, Sari ja Leo Louhivaara?
- Tsiteerin Pauluse kirjast Efeslastele:
Seepärast nõtkutan põlvi Isa ees, kelle lapsiks nimetatakse
kõiki sugupõlvi taevas ja maa peal,
et ta annaks teile oma au rikkust mööda
saada tugevaks seesmise inimese poolest
oma Vaimu läbi, et Kristus elaks usu kaudu teie südames.
Lihtne, isiklik suhe Vabastaja Jeesuse Kristusega,
mille Jeesus võib luua, kui pöördume Tema poole
ja avame ennast.
Selles on andeksand ja kõik muu. Jeesus on tee, tõde ja elu.
- Kas pole mitte valu kõigil, kes tahavad täna Sõna levitada,
et kas mõistame kord, eelkõige kristlastena,
et paneme millelegi vastu ja tahame eelkõige reegleid
ja mingit moraali.
Ometi on küsimus isiklikust suhtest Jeesusega.
- Kindlasti peavad paljud usklikud, mina ise kaasa arvatud,
meeleldi erinevates olukordades moraalijutlusi.
Näeme asju teisiti kui maailma inimesed
ja nii haarab moraal tihti esikoha,
isegi kui kõige tähtsam on see, kes on meie elus Issand.
Kes juhib su elu, kellele annad oma elu,
mis on su väärtused, mis on sulle kõige tähtsam?
Evangeeliumi lihtne vastus on Jeesus.
Jeesus on Issand.
- Mõtleme tänapäeval tihti, et on lapsik ja vanaaegne
rääkida Jeesusest südames, kuid seal peitub kogu meie elu.
Meie südames asub kogu meie inimlikkus.
Isiklik suhe, kus kaks isikut kohtuvad teineteisega -
Kristus ja patune inimene.
See ei ole vanaaegne.
- Nagu keegi arvutas, et ihu maksab umbes 4 eurot.
- Kirbuturult saab veel odavamalt.
- Jutt käib sellest, mida Jeesus nimetab hingeks.
Teie lauludes on tugevalt esil ka igavik.
Kas teile on oluline vaatenurk, et jätkame oma elu igavikus ja kus?
- See on väga oluline. Elu on väga lühike.
Elu on oluline, see on Jumala and,
kuid äärmiselt tähtis on ka see, mis sellele järgneb.
Ei saa ignoreerida küsimust, kuhu läheme, kuhu oleme teel.
On tervislik vahel peatuda ja sellele mõelda.
See tuleb meie lauludes esile, kuna tahame rääkida ka sellest.
- Mulle meeldib laul nimega "Olen kuulnud, et seal on linn".
- Asja tuum on selles, et inimene lõpetab siin oma lühikese tee,
mõni paremini, mõni halvemini, ja lõpuks järgneb igavik,
kuid kus - kas Jumala juures või mujal.
- Seal oleme taas Jumala armastuses ja armus, mis on alati kohal.
- Aitäh, Sari ja Leo, et tulite saatesse rääkima.
Jumal õnnistagu rikkalikult teie elu ja teenistust -
toote muusika, laulu ja kõne kaudu inimestele lootust ja troosti.
Kallid sõbrad, need on imelised plaadid,
eriti siis, kui teile meeldib traditsiooniline kristlik muusika,
milles on sõnum, mida lauldakse hästi.
Soovitan soojalt Sari ja Leo plaate
"Mu õnn on sinus" ja "Sulle laulan austust".
Kuulan neid ka ise pidevalt. Nad kõnelevad.
Ka Jumal võib rääkida muusika kaudu.
Õnnistatud nädalat!
Kohtume nädala pärast taas Piiblikohvikus!
Tõlge: Monika Jaaguri